CELEX: 32012R1110
Language: sl
Date: 2012-11-23 00:00:00
Title: Izvedbena uredba Komisije (EU) št. 1110/2012 z dne 23. novembra 2012 o uvrstitvi določenega blaga v kombinirano nomenklaturo

29.11.2012   
            
            
               SL
            
            
               Uradni list Evropske unije
            
            
               L 329/5
            
         IZVEDBENA UREDBA KOMISIJE (EU) št. 1110/2012
   z dne 23. novembra 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      T uredba je v celoti zavezujoča in se neposredno uporablja v vseh državah članicah.
      V Bruslju, 23. novembra 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Polnilnik iz vrste pretvornikov enosmernega toka (t. i. „univerzalni avtomobilski polnilnik z dvema priključkoma“), ki vsebuje adapter za avtomobilski cigaretni vžigalnik, dva vmesnika USB in svetlobni indikator.
                  Vhodna napetost polnilnika je 12 V DC, njegova izhodna napetost 5 V DC, izhodni tok pa 500 mA ali 2 × 250 mA.
                  Polnilnik se uporablja za dovod energije, potrebne za polnjenje različnih aparatov, kot so mobilni telefoni, PDA, GPS, fotoaparati ter predvajalniki MP3 in MP4.
               
               
                  8504 40 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8504, 8504 40 in 8504 40 90.
                  Izdelek je statični pretvornik iz vrste pretvornikov enosmernega toka (glej tudi pojasnjevalne opombe harmoniziranega sistema k tarifni številki 8504, II, točka D).
                  Polnilnik se lahko uporablja za polnjenje različnih naprav, npr. telekomunikacijskih aparatov, strojev za avtomatsko obdelavo podatkov, aparatov za snemanje ali reprodukcijo zvoka/slike in radionavigacijskih aparatov.
                  Uvrstitev pod oznako KN 8504 40 30 kot statični pretvorniki vrst, ki se uporabljajo skupaj s telekomunikacijskimi aparati, s stroji za avtomatsko obdelavo podatkov in njihovimi enotami, je zato izključena.
                  Polnilnik se zato uvrsti pod oznako KN 8504 40 90 med druge statične pretvornike.